《甲子岁书事（时会昌四年，讨刘稹也）》
唐代·杨乘

竖子未鼎烹，大君尚旰食。风雷随出师，云霞有战色。

犒功椎万牛，募勇悬千帛。武士日曳柴，飞将兢执馘。

喜气迎捷书，欢声送羽檄。天兵日雄强，桀犬稍离析。

贼臂既已断，贼喉既已扼。乐祸但鲸鲵，同恶为肘腋。

小大势难侔，逆顺初不敌。违命固天亡，恃险乖长策。

虿毒久萌牙，狼顾非日夕。礼貌忽骄狂，疏奏遂指斥。

动众岂佳兵，含忍恐无益。鸿恩既已孤，小效不足惜。

腐儒一铅刀，投笔时感激。帝阍不敢干，恓恓坐长画。

作者简介：杨乘，唐诗人。同州冯翊（今陕西大荔）人。祖遗直，客于苏州，父杨发遂家于苏州。有俊才，宣宗大中元年(847)登进士第，官终殿中侍御史。杨乘与父杨发、叔杨收、杨假、杨严皆以文学登第，时号“修行杨家”。杨乘尤擅长歌诗。《全唐诗》录存其《甲子岁书事》等五首诗。张为《诗人主客图》特标举其会昌四年(844)讨刘稹时所赋《甲子岁书事》诗，并列其为“广大教化主”之上入室者。